ΕΥΡΙΠΙΔΗ ΕΛΕΝΗ

Πάροδος, στίχοι 192-436

**Στόχοι**: οι μαθητές:

* να κατανοήσουν το περιεχόμενο της ενότητας
* να κατανοήσουν την έννοια της παρόδου ως κατά ποσόν μέρους της τραγωδίας
* να συνδέσουν την πάροδο με τον πρόλογο
* να αντιληφθούν τη δομή της παρόδου
* να συναισθανθούν τη συναισθηματική κατάσταση της ηρωίδας και του Χορού
* να δικαιολογήσουν την επιλογή του ποιητή όσον αφορά τη σύνθεση του Χορού
* να επισημάνουν το λυρικό στοιχείο της παρόδου.

### Επεξεργασία του κειμένου

(συνοπτική θεώρηση):

**1. Ανάγνωση της ενότητας.**

**2. Σχολιασμός των στίχων 192-195** (αποτελούν την προῳδό(ν) → σύνδεση προλόγου-παρόδου)

**3. Προσδιορισμός της μορφής / δομής της παρόδου** (κομμός – διαλογική σκηνή – αμοιβαίο)

**4. Ποια είναι η ψυχοσυναισθηματική κατάσταση της Ελένης και του Χορού;** (η Ελένη βυθίζεται στην πιο μαύρη απελπισία / θλίψη, δάκρυα, πόνος, θρήνος, μοιρολόγι – ο Χορός συμπάσχει με την ηρωίδα)

**5. Σε ποιον χώρο του θεάτρου και από πού εισέρχεται ο Χορός, από πόσα μέλη αποτελείται, ποια είναι** **η σύνθεσή του και γιατί;** (τι άλλες επιλογές είχε ο ποιητής;) (σσ. 25 και 27 σχολ. εγχ.: ΑΣ ΓΙΝΟΥΜΕ ΘΕΑΤΕΣ και σ. 27: ΑΣ ΕΜΒΑΘΥΝΟΥΜΕ – στην ορχήστρα – από τη δεξιά πάροδο / από την ακρογιαλιά – 15 μέλη – Ελληνίδες γυναίκες / 224-225:η Ελένη είναι αυτή που πληροφορεί για την ταυτότητα του Χορού / είναι Ελληνίδες α) για να υπάρχει ψυχολογική και διανοητική ταύτιση με την ηρωίδα, ως γυναίκες, β) για να καταστεί δυνατή η λειτουργία του δόλου αργότερα, ως Ελληνίδες – αν ήταν Αιγύπτιες σκλάβες, δεν θα εξυπηρετούσαν ούτε την πλοκή ούτε τη συμμετοχή στα συναισθήματα της ηρωίδας)

### Εργασίες:

1) Να επισημάνετε τα λυρικά στοιχεία του κομμού, στ. 96-288 (τρόπους, εκφράσεις, λέξεις, στίχους), που δηλώνουν ή υποδηλώνουν τα συναισθήματα της Ελένης και του Χορού.

2) Γιατί ο Χορός της συγκεκριμένης τραγωδίας αποτελείται από γυναίκες και μάλιστα Ελληνίδες;